**Մարզպետի տեղակալ Լևոն Սարգսյանի՝ Բուժաշխատողի օրվան նվիրված ելույթը Իջևանում 21.06.2015**

Հունիսի 21-ին Տավուշի մարզպետի տեղակալ Լևոն Սարգսյանը մասնակցեց <<Իջևանի բժշկական կենտրոն>> ՓԲԸ-ի կազմակերպած միջոցառմանը՝ նվիրված Բուժաշխատողի օրվան և հանդես եկավ ելույթով: Նա մասնավորապես ասաց.

- Սիրելի բուժաշխատողներ, սրտանց շնորհավորում եմ Ձեզ մասնագիտական տոնի՝ Բուժաշխատողի օրվա կապակցությամբ: Անգնահատելի ու շնորհակալ գործ է կատարում բուժաշխատողը, բայցև՝ միաժամանակ դժվարին ու խիստ պատասխանատու: Պատասխանատու, որովհետև դուք գործ ունեք մարդկային կյանքերի հետ և երբեք սխալվելու իրավունք չունեք: Ձեր թույլ տված ամենափոքր սխալն անգամ կարող է ճակատագրական լինել մարդու համար: Շնորհակալություն Ձեզ, որ դուք կաք և ջանք ու եռանդ չեք խնայում հանուն մեր առողջության պահպանման, հանուն հիվանդի ապաքինման:

Թույլ տվեք ևս մեկ անգամ շնորհավորել Ձեզ այս գեղեցիկ օրվա կապակցությամբ, մաղթել բոլորիդ ամուր առողջություն, ընտանեկան երջանկություն ու աշխատանքային բազում հաջողություններ: